b'\n_START_ARTICLE_\nEurymedonin taistelu\n_START_SECTION_\nTaustaa ja taistelu\n_START_PARAGRAPH_\nAntiokhos III Suuri oli k\xc3\xa4rsinyt vuonna 191 eaa. tappion Korykoksessa, jonka vuoksi h\xc3\xa4n j\xc3\xa4rjesti sotap\xc3\xa4\xc3\xa4llikk\xc3\xb6 Hannibalin toisen laivaston Foinikiaan ja vahvisti omaa laivastoaan V\xc3\xa4h\xc3\xa4ss\xc3\xa4-Aasiassa. Rhodos puolestaan oli liittoutunut Rooman valtakunnan ja Pergamonin kanssa. Rhodos l\xc3\xa4hetti er\xc3\xa4\xc3\xa4n Eudamoksen Megisten saarelle (nykyinen Kastel\xc3\xb3rizo) komentamaan 36 laivaa, joiden tarkoitus oli est\xc3\xa4\xc3\xa4 Hannibalin johtaman seleukidien laivaston p\xc3\xa4\xc3\xa4sy Aigeianmerelle._NEWLINE_Hannibalin laivasto oli suunniteltu silm\xc3\xa4ll\xc3\xa4 pit\xc3\xa4en roomalaisia. Menestys taistelussa riippuikin alusten kapteenien ja miehist\xc3\xb6jen taidoista. Eudamos laivastoineen voitti Hannibalin, joka laivastoineen suljettiin Pamfyliaan._NEWLINE_Ei tiedet\xc3\xa4 kuinka paljon seleukidien laivoja katosi. Roomalaisen historioitsija Liviuksen mukaan kaksi seleudikien alusta oli kateissa ja 20 alusta s\xc3\xa4ilyi tuholta. Osa Rhodoksen laivastosta sek\xc3\xa4 Eudamos olivat puolestaan Eurymedonin taistelun j\xc3\xa4lkeen vapaita liittym\xc3\xa4\xc3\xa4n Rooman p\xc3\xa4\xc3\xa4laivastoon, joka osallistuisi sodan ratkaisevaan meritaisteluun, Myonessoksen taisteluun.'